Jākobs Ingebrigtsens
Jākobs Ingebrigtsens (norvēģu: Jakob Asserson Ingebrigtsen; dzimis 2000. gada 19. septembrī) ir Norvēģijas vieglatlēts, startē vidējo un garo distanču skriešanas sacensībās. Viņš ir 2020. gada vasaras olimpisko spēļu čempions 1500 metru distancē un 2024. gada vasaras olimpisko spēļu čempions 5000 metru distancē , divkārtējs pasaules čempions 5000 metru distancē un seškārtējs Eiropas čempions. Eiropas rekordists visās distancēs no 1500 m līdz 5000 m. Viņa vecākie brāļi Henriks un Filips arī ir vidējo distanču skrējēji, un līdz 2022. gadam brāļu treneris bija tēvs Gjerts Ingebrigtsens.